মিশরীয় সামরিক বাহিনী
মিশরীয় সশস্ত্র বাহিনী হল মিশরের সামরিক বাহিনী, যা আফ্রিকা মহাদেশের বৃহত্তম আধুনিক সশস্ত্রবাহিনী। মিশরীয় সেনাবাহিনী, নৌবাহিনী, বিমান বাহিনী এবং এয়ার ডিফেন্স ফোর্স এই বাহিনীর অন্তর্গত। মিশরের সশস্ত্রবাহিনী ১৯২২ সালে প্রতিষ্ঠিত হয়েছিল। মিশরীয় সংবিধান অনুযায়ী, মিশরীয় সশস্ত্র বাহিনীর কমান্ডার বা জরুরি সময়ে গঠিত বাহিনীর কমান্ড এবং মিশরীয় সশস্ত্র বাহিনীর সর্বোচ্চ প্রধান প্রেসিডেন্টের নেতৃত্বে সুপ্রিম কাউন্সিল দ্বারা নির্বাচিত হবেন।